Diari Oficial de la Generalitat Valenciana


Sumari del DOGV 6073, del 06-08-2009 (2009/8798)

ORDE de 7 de juliol de 2009, de la Conselleria de Sanitat, per la qual delega per a competències en matèria d'assegurament sanitari la Direcció General d'Ordenació, Avaluació i Investigació Sanitària de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6073

Data del DOGV
:   06-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8798


Data del document
:   07-07-2009

Organisme emissor
:   Conselleria de Sanitat

Tipus de document
:   Ordre

Descriptors 

:   * Conselleria de Sanitat
    * administració regional
    * política sanitària
    * competència administrativa
    * delegació de poders

ORDE de 7 de juliol de 2009, de la Conselleria de Sanitat, per la qual delega per a competències en matèria d'assegurament sanitari la Direcció General d'Ordenació, Avaluació i Investigació Sanitària de la Conselleria de Sanitat. [2009/8798]  
El Decret 120/2007, de 27 de juliol, del Consell, que aprova el Reglament Orgànic i Funcional de la Conselleria de Sanitat, establix que el conseller és l'autoritat superior de la Conselleria de Sanitat, té totes les competències inherents al seu càrrec, té atribuïdes les funcions que determinen la Llei del Consell i qualsevol altra normativa que se li aplique.  
El decret esmentat abans establix, en l'article 12, que la Direcció General d'Ordenació, Avaluació i Investigació Sanitària, a través de l'Àrea d'Inspecció, Avaluació i Ordenació Sanitària, exercix la funció de gestionar el Sistema d'Informació Poblacional de la Conselleria de Sanitat.  
A més, el 5 de juny de 2008, es va publicar, en el Diari Oficial de la Comunitat Valenciana, la Llei 6/2008, de 2 de juny, de la Generalitat, d'Assegurament Sanitari del Sistema Sanitari Públic de la Comunitat Valenciana, que té com a objecte regular, en l'àmbit del sistema sanitari públic de la Comunitat Valenciana, les matèries següents:  
a) El Sistema d'Informació Poblacional de la Conselleria de Sanitat i la Targeta Sanitària Individual de la Comunitat Valenciana.  
b) Els requisits per a l'accés a les prestacions sanitàries del sistema sanitari públic de la Comunitat Valenciana segons els grups i les modalitats d'assegurament.  
c) Les prestacions sanitàries a què dóna dret cada modalitat d'assegurament i el règim de finançament públic de les prestacions.  
Amb vista a aconseguir una eficiència major en l'assignació de recursos tant materials com personals, i també a aconseguir una gestió eficaç i agilitat en la tramitació dels expedients de reconeixement i acreditació del dret d'accés a les prestacions sanitàries del sistema sanitari públic de la Comunitat Valenciana, es considera convenient delegar per a la competència per a la resoldre'ls.  
Per tot això, i d'acord amb el que preveu l'article 63 de la Llei 5/1983, de 30 de desembre, del Consell, en relació amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Article 1. Objecte  
Delegar la Direcció General d'Ordenació, Avaluació i Investigació Sanitària de la Conselleria de Sanitat per a les competències en matèria d'assegurament sanitari en l'àmbit del sistema sanitari públic de la Comunitat Valenciana.  
Article 2. Forma de les resolucions  
Les resolucions administratives que s'adopten per delegació, han d'indicar expressament esta circumstància i es consideraran dictades per l'òrgan que fa la delegació.  
Article 3. Avocació i revocació  
Les delegacions de competències aprovades per mitjà d'esta orde s'entenen fetes sense perjuí de les facultats de l'òrgan que delega per a avocar el coneixement i la resolució de tots els assumptes que considere oportuns, i pot també revocar la delegació en qualsevol moment, d'acord amb el que establix l'article 63.5 de la Llei del Consell i el que establix l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIÓ ADDICIONAL  
Única. Desplegament  
Es faculta la directora general d'Ordenació, Avaluació i Investigació Sanitària per a dictar totes les instruccions i circulars que siguen necessàries per a l'aplicació d'esta orde.  
DISPOSICIÓ FINAL  
Única. Entrada en vigor  
Esta orde entra en vigor l'endemà de la publicació en el Diari Oficial de la Comunitat Valenciana.  
València, 7 de juliol de 2009  
El conseller de Sanitat,  
MANUEL CERVERA TAULET